b'\n_START_ARTICLE_\nOiva Lakari\n_START_PARAGRAPH_\nOiva Johannes Lakari (20. helmikuuta 1883 Pudasj\xc3\xa4rvi \xe2\x80\x93 24. syyskuuta 1941 Helsinki) oli suomalainen mets\xc3\xa4tieteilij\xc3\xa4 ja hallintovirkamies.\n_START_SECTION_\nHenkil\xc3\xb6historia\n_START_PARAGRAPH_\nLakarin vanhemmat olivat opettaja ja talousjohtaja Juho Lakari ja Fanny Nordberg ja puoliso vuodesta 1919 Elma Karolina Eerola. H\xc3\xa4n tuli ylioppilaaksi Oulun lyseosta 1905, sai p\xc3\xa4\xc3\xa4st\xc3\xb6todistuksen Evon mets\xc3\xa4opistosta 1908 ja v\xc3\xa4itteli filosofian tohtoriksi 1915 aiheesta Studien \xc3\xbcber die Samenjahre und Altersklassenverh\xc3\xa4ltnisse der Kieferw\xc3\xa4ldern auf dem nordfinnischen Heideboden. Lakari toimi Mets\xc3\xa4hallituksen arvioimisosaston johtajana 1921\xe2\x80\x931937 ja ylijohtajana 1937\xe2\x80\x931941.'